
MENSAHE Dl GOBIERNO 

Anja 1970 ta yegando na su fin y instintivo nos ta bai repasá loke a socode durante e periodo aki na Aruba. 

Progreso y adelanto a karakterisá e anja aki pa nos isla. Diferente projekto por a ser principiá, otro a ser aprobá pa 
finanzamento y algun a keda henteramente clá y ya caba a cuminsá contribui na bienestar di nos pais. 

Na principio di e anja aki construccion di un aeropuerto nobo a cuminzá; e necesidad pa un edificio nobo a ser 
demostrá claramente durante henter anja door cu mas y mas avion cu pasahero ta yegando nos aeropuerto. 

Un otro projekto cu ta di importancia esencial pa Aruba ta un hospital nobo. En principio aprobación a ser hayá pa 
finanzamento di e projekto aki, cu muy pronto lo por ser ehecutá. 

Aprobacion a ser duná tambe pa infrastruktura di casnan pa pueblo y construccion di 250 cas pa pueblo. Un extension 
di e fabrica di awa tambe a haya aprobacion. 

Nos educacion cu ta sumamente importante pa futuro, a haya hopi atencion di Gobierno. 

Construccion di skolnan na Noord y Tanki Leendert y extension di Colegio Arubano y John F. Kennedyschool a ser 
aprobá, mientras na Pos Chiquito un skol ta den construccion y na Macuarima un skol nobo a keda clá na principio 
di e anja aki. 

Un projekto cu no por keda sin menciona ta tambe e Tereno di Zona Liber na haaf di Oranjestad, cu a keda clá na 
luna di agosto. 

Fuera di tur esakinan tin hopi projecto den preparacion cu lo ser publiká despues. Sinembargo riba tur e noticianan 
alegre aki pa Aruba, tin e anja aki un sombra tristo cu ta e cantidad di mortonan den nos tráfico. Inseguridad riba nos 
camindanan a crece alarmante. Gobierno ta haciendo y lo sigi haci tur loke ta den su alcance pa haci nos carretera- 
nan adekwado pa e tráfico actual. Pero esei só no ta suficiente. Esnan cu ta haci uso di e camindanan tambe mester 
percurá pa tene nan na e reglanan di tráfico y tene cuenta cu tin hopi otro hende cu ta haciendo uso di e mesun 
camindanan. Nos kier haci un apelacion muy special na cada habitante di Aruba pa tene cuidao riba caminda y corda 
e responsabilidad cu cada un di nos ta carga pa nos prohimo den tráfico. 

Laga nos tur haci un esfuerso conhuntamente pa den e anja nobo, Aruba no conoce tanto tristeza den trafico, pero 
laga nos trata di minimaiisá e cantidad di victimanan di trafico. Si nos tur yuda, mester ta posibel cu e inseguridad den 
trafico na Aruba mengua hopi. 

Sinceramente nos kier desea henter población di Aruba un Pascu feliz y contento y un anja 1971 yen di prosperidad, 
felicidad y specialmente seguridad den tráfico. BESTUURSCOLLEGE Dl ARUBA 



FEBRUARI 


JANUARI 

Construccion di e edi- 
ficio nobo di aeropuer- 
to, cual a cuminzá na 
Januari, ta actualmente 
den ”full swing”. 

Sigun planificacion e 
edificio aki mester ta 
completá pa fin di otro 
anja. E projecto aki ta 
worde financiá door di 
Mercado Comun Euro- 
peo, pa casi 6 miyón 
florin Antiliano. 


Hotel Jamanota lo bi- 
ra e di tres hotel di 
N.V. Aruven. 

E hotel aki lo tin 200 
kamber, un casino y 
tur otro facilidad cu ta 
pertenecé na un hotel 
luhoso. E gastonan to- 
tal ta calculá na 13 
miyón florin. Exploita- 
cion lo ta den man di 
Ass'ociated Federal Ho- 
tels, di Dallas, Texas. 
Apertura oficial ta 
worde planea pa fin di 
1972. 







Page 

Missing 

or 

Unavailable 


Page 

Missing 

or 

Unavailable 


December 1970 


"ARUBA” 



SEPTEMBER 

Na luna di September a tuma lugar un 
cambio di gobierno. E conseho Insular 
cu a goberná Aruba pa e ultimo tres 
anjanan a tuma nan retiro pa falta di 
respaldo di un mayoria den Eilandsraad. 
E conseho Insular aki tawata respalda 
pa AVP-UNA/PIA/PRO. Riba e foto aki 
nos ta aprecia e Conseho Insular salien- 
te; di robez pa drechi, sintá y despues 
pará: Diputado D. G. Croes, Gobernador 
O. S. Henriquez, Secretario Insular A. J. 
Booi Jr., y diputadonan Betico Croes, 
Max Croes, Tommy Leest y Casper Lac- 
lé. Ta di menciona cu durante e Gober- 
nacion Diputado Leest a worde reem- 
plazá pa Diputado Th. Figaroa. 


SEPTEMBER 

Esaki ta Conseho Insular nobo cu a haya 
apoyo di mayoria di raad, respaldá pa 
PPA-PIA/PRO. E gobierno aki lo mester 
goberná Aruba té cu Juni 30, 1971. Nan 
ta, di robez pa drechi, sintá: Diputado 
Hosé Figaroa, Gobernador O. S. Henri- 
quez, secretario insular A. J. Booi Jr. 
Pará: Diputadonan Srs. Max Croes, Vir- 
gilio Kock, Betty Arends y Cobi Alders. 


SEPTEMBER 

Durante e luna aki e servicio automático 
inter-insular entre Aruba y Corsow a ke- 
da inaugurá. Esei kier meen cu un per- 
sona por yama Corsow directamente, 
esta sin pasa via un operator. Riba e 
foto aki nos por mira diputado Virgilio 
Kock haciendo e promer yamada oficial 
via "speaker’s phone”. Rond di dje nos 
por mira e Hefe interino di Servicio Te- 
lefonico Sr. H. J. Wesseling, Gobernador 
interino Mr. N. E. Henriquez Jr., y dipu- 
tado Betty Arends. 

OCTOBER 

Durante luna di October e kantina pa 
trahadornan di haaf a kedá inaugurá ya 
pa hopi anja trahadornan di haaf tawata 
desea e kantina aki, y awor cu nan tin 
né, nos ta sigur cu nan lo haci bon uso 
di dje. 


NOVEMBER 




Dia 19 di September 1969, Gobierno a 
firma un contracto cu Elmar N.V. pa 
iluminacion di calla nan aki na Aruba. E 
luz nan nobo ta duna mucho mas clari- 
dad cu anterior, como cu awor nan ta 
usa e tipo di luz cu yama "Kwikdamp”. 
E careteranan cu lo worde iluminá ta: 
Balashi pa San Nicolas, Oranjestad pa 
Noord, Oranjestad pa Paradera, Oranje- 
stad pa Sta. Cruz, Sta. Cruz pa Rooi 
Bosal, y Sta. Cruz pa Tanki Flip. E parti 
di Balashi pa Sabaneta ya a worde com- 
pletá, y actualmente nan ta trahando ri- 
ba e parti di Sabaneta pa San Nicolas. 


Un vista riba e Presupuesto pa 1971 entregá na Raad cu dificit di 6 Miyón 


Capitulo 

Specificacion 

Entrada 

Salida 

Saldi 

Favorable 

Desfavorable 

1 

Administracion general 

502.364 

3.613.731 


3.111.367 

II 

Propiedadnan, exclui Servicio Publico 

501.973 

312.219 

189.754 


III 

Orden Publico, Seguridad, y Moralidad 

63.420 

668.977 


605.557 

IV 

Salubridad publica 

274.400 

3.272.398 


2.997.990 

V 

Provision di Awa 

2.103.940 

2.706.960 


603.020 

VI 

Alohamiento Popular 

156.825 

391.602 


234.777 

VII 

Trafico y Transporte 

2.380.792 

4.063.805 


1.683.013 

VIII 

Asuntonan Economico 

1.162.965 

2.367.885 


1.204.920 

IX 

Trabao y Cuido Social 

53.400 

4.182.492 


4.129.092 

X 

Educacion 

117.650 

15.133.889 


15.016.239 

XI 

Entradanan general 

33.770.000 

6.840.000 

26.930.000 


XII 

Otro entrada y gastonan 

42.500 

3.696.271 


3.653.771 



41.130.229 

47.250.229 

27.119.754 

33.239.754 


Saldo (desfavorable) 

6.120.000 

- 

6.120.000 

— 



47.250.229 

47.250.229 

33.239.754 

33.239.754 

